User:Maarelle

Nxënësit e shkollës” Dhaskal Todri”,fituesit e REDEBATE 4.1. Edicioni i dytë i REDEBAT 4.1 i nisur në shtator u mbyll disa ditë më parë me fitoren e shkollës” Dhaskal Todri”. Në një konkurs të zhvilluar në ambjentet e Tirana International Hotel u zhvillua finalja e madhe,ku në përballjen e fundit shkoi shkolla”Janaq Kilica”(Fier) dhe ajo ” Dhaskal Todri” (Elbasan) duke lënë kështu në vend të tretë shkollën e Rrëshenit. Në konkus gjithsej morën pjesë 31 shkolla,37 skuadra,u zhvilluan gjithsej 61 debate dhe 2 gjysmë finale për të arritur në finalen e madhe. Nismë kjo e organizatës “LIBURNETIK” me mbështetjen e fondacionit “Shoqëria e hapur për Shqipërinë”,”Kongresit Rinor Kombëtar”,”Ministrinë e Arsimit dhe Sporteve”,”Bashkia Tiranë” etj. Drejtori ekzekutiv I organizatës “LIBURNETIK” Ergys Geska tregoi se ky edicion ka në fokus të rinjtë dhe tregoi disa nga kriteret që përmbushnin konkurentët si: parashtrimi I argumentave,qartësia dhe komunikimi,puna në skuadër,vetëbesimi,vëmendja,gjuha e trupit,humori,etika,respektimi I kohës. I pyetur nëse shkollat që janë zgjedhur kanë pasur një trajnim paraprak zoti Geska u shpreh se ka patur një trajnim paraprak për secilën shkollë,nxënësit dhe mësuesit. Ai gjithashtu shtoi se është zgjedhur një numër shkollash brenda qyteteve në proporcion me numrin e popullsisë. Drejtori ekzekutiv i organizatës “LIBURNETIK”shprehu dëshirën që ky projekt të vazhdojë edhe në vitet në vazhdim dhe se të debatuarit duhet të jetë pjesë e kurrikulave shkollore. Në fjalën e tij përshëndetëse ai shtoi se risia e këtij viti ishte pjesëmarrja e 4 shkollave jopublike si edhe vendosja e një numri të barabartë konkurentësh në të dy gjinitë.Vetëbesimi ishte diçka që binte në sy tek konkurrentët e çdo grupi. Studentët e shkollës së Rrëshenit,fitues të vendit të tretë u shprehën se grupi i tyre ishte formuar në shkollë nga maturantë por edhe gjimnazistë të viteve të tjera kryesisht nxënës të vitit të parë. Nxënësit ishin të njohur me temat për të cilat do të debatonin pasi ishin pajisur me paketat e nevojshme nga organizatorët dhe trajnuesit. Trajnimi i tyre ishte bërë nga mësuesit e shkollës si edhe nga vetë moderatorja e debatit Aspasjana Kërgjalli. Grupet e formuara nga tetë anëtarë secili debatuan pro dhe kundër për temat “Stimulimi i turizmit në vendet në zhvillim,strategji e mirë për daljen nga varfëria.”dhe “Kufizimi i kohës që të rinjtë kalojnë në rrjete sociale është i kufizuar.” Ensi Likaj nxënës i shkollës ”Janaq Kilica”tha se pavarësisht fitores me shkolla të tjera, finalja ishte një sfidë për të dhe anëtarët e tjerë të ekipit dhe se fitorja për ta kishte shumë rëndësi. Ndërkohë që liderja e grupit fitues u shpreh se ishte shumë e lumtur për fitoren dhe se fitorja kishte ardhur falë bashkëpunimit me anëtarët e tjerë të ekipit si edhe punës disa ditore. Juria e këtij konkursi ishte e zgjedhur dhe e trajnuar nga organizata. Gjykatësit finalë ishin,Dafina Peci,Endrit Maçi dhe Kreshnik Doka. Çmimet shpërblyese për çdo anëtar të grupit ishin tableta për vendin e parë,smart ëatches për vendin e dytë dhe kupona me vlerë dyzetëmijë lekë të rinj për blerje librash për vendin e tretë. Aktiviteti u mbyll me ndarjen e certefikatave të pjesmarrësve si edhe me ndarjen e dhuratave.